बम्बई शेयर बाजार (बीएसई) ने सूचीबद्धता से संबंधित प्रावधानों को पूरा नहीं करने के कारण दस कंपनियों के शेयरों में कारोबार निलंबित कर दिया है। यह सूचना बीएसई की एक विज्ञप्ति में दी गई है। यह दसों कंपनियां अलग-अलग क्षेत्र से जुड़ी हुई हैं। बीएसई की विज्ञप्ति के अनुसार एसीआई इंफोकॉम लिमिटेड, एडवांस पेट्रोकेमिकल्स लिमिटेड, यूनिवर्सल आर्ट्स लिमिटेड, कटवा उद्योग लिमिटेड, कीर्ति फिनवेस्ट लिमिटेड, महाराष्ट्र इंडस्ट्रियल लीजिंग एंड इंवेस्टमेंट लिमिटेड, नवकार बिल्डर्स लिमिटेड, आेटको इंटरनेशनल लिमिटेड, रास प्रोपैक लेकिपेक लिमिटेड एवं सौभाग्य मीडिया लिमिटेड के शेयरों का कारोबार निलंबित किया गया है।